దీర్ఘ సుమంగళీ భవ

దీర్ఘ సుమంగళీభవ ఎస్. వి. కృష్ణారెడ్డి దర్శకత్వంలో 1998లో విడుదలైన కుటుంబకథా చిత్రం. ఇందులో రాజశేఖర్, రమ్యకృష్ణ ప్రధాన పాత్రలు పోషించారు. పెళ్ళైన ఒక యువతి గ్లామర్ ప్రపంచం మీద వ్యామోహంతో భర్త బిడ్డలను వదిలేసి మరల తన పాత జీవితంలోకి తిరిగి రావడానికి ప్రయత్నించే కథ ఇది.

 కథ 
వాణి ఒక పదవీవిరమణ చేసిన ప్రధానోపాధ్యాయుడి కూతురు. తండ్రి సత్యనారాయణ అలియాస్ సత్యం ఆమెను ఎంతో క్రమశిక్షణగా పెంచుతాడు. కుటుంబ సభ్యులందరూ అతని క్రమశిక్షణా విధానాల్ని, రాజీ పడని తత్వాన్ని బట్టి జేమ్స్ బాండ్ అనే మారుపేరు కూడా పెడతారు. రామారావు సత్యం స్నేహితుడి ఆఫీసులో పనిచేసే నిజాయితీయైన వ్యక్తి.

తండ్రి ఎంతో సరళమైన జీవన విధానాన్ని అలవాటు చేసినా వాణి మాత్రం ఆడంభరమైన జీవన విధానాన్ని కోరుకుంటుంది. తను పెళ్ళి చేసుకోబోయే వాడు ధనవంతుడుగా ఉండాలని కోరుకుంటుంది. అలాంటి సమయంలోనే రామారావు కారులో తిరుగుతూ కనిపిస్తాడు. మరోసారి నగల దుకాణంలో కనిపిస్తాడు. ఇవి చూసి వాణి అతన్ని ధనవంతుడిగా ఊహించుకుని అతణ్ణి ఆరాధించడం మొదలుపెడుతుంది. మరో వైపు రామారావు బాస్ సత్యనారాయణకి అతని గుణగణాల గురించి చెప్పి వాణికి తగిన సంబంధమని చెబుతాడు. సత్యం కూడా అందుకు అంగీకరిస్తాడు. వాణి కూడా తను నచ్చిన వ్యక్తిని పెళ్ళాడుతున్నానని ఆనందిస్తుంది. అయితే పెళ్ళి జరిగిన తర్వాత ఆమెకు తన భర్త సాధారణ ఉద్యోగి అని తెలుస్తుంది. కానీ ఎలాగోలా సర్దుకుని కాపురం చేస్తుంటుంది. వీరికి ఒక బిడ్డ కూడా పుడతాడు.

 తారాగణం 
 రామారావుగా రాజశేఖర్
 వాణిగా రమ్యకృష్ణ
 వాణి తండ్రి సత్యనారాయణగా దాసరి నారాయణరావు
 ఎస్. పి. బాలసుబ్రహ్మణ్యం
 పృథ్వీ
 కోట శ్రీనివాసరావు
 బ్రహ్మానందం 
 ప్రేమ
 ఏ.వి.ఎస్
 అలీ
 ఎం.ఎస్ నారాయణ 
 అన్నపూర్ణ
 సుబ్బరాయ శర్మ
 శివపార్వతి 
 సనా.

 పాటలు 
 మా నాన్న జేమ్స్ బాండు , రచన: చంద్రబోస్, గానం. సౌమ్య 
 తాజా తాజా రోజాలన్నీ , రచన: చంద్రబోస్, గానం. ఎస్ పి బాలసుబ్రహ్మణ్యం, చిత్ర 
 నవ్వులు పువ్వులు , రచన: చంద్రబోస్, గానం. ఎస్ పి బాలసుబ్రహ్మణ్యం,కె యస్ చిత్ర 
 నిదురపో నిదురపో, రచన: చంద్రబోస్, గానం. ఎస్ పి బాలసుబ్రహ్మణ్యం 
 పందిరి మంచం పాడే రాగం , రచన: సిరివెన్నెల సీతారామశాస్త్రి, గానం. ఎస్ పి బాలసుబ్రహ్మణ్యం, చిత్ర 
 సిల్వర్ జూబ్లీ వయసే నాది , రచన: చంద్రబోస్, గానం. నవీన్, సౌమ్య.

 మూలాలు 

వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎస్. పి. బాలసుబ్రహ్మణ్యం నటించిన చిత్రాలు
వర్గం:దాసరి నారాయణరావు నటించిన సినిమాలు